**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՍՊԱՌՈՂՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սպառողների իրավունքների պաշտպանության մասին» 2001 թվականի հունիսի 26-ի ՀՕ-197 օրենքի (այսուհետ՝ **Օրենք**) 1-ին հոդվածի 1-ին մասում՝

1. 1-ին պարբերությունը շարադրել հետևյալ խմբագրությամբ.

*«սպառող՝* սպառման նպատակով ապրանք ձեռք բերող կամ հնարավոր ձեռք բերող ֆիզիկական կամ իրավաբանական անձ, որի կողմից ապրանքի ձեռքբերումը կապված չէ իր կողմից իրականացվող ձեռնարկատիրական գործունեության հետ․»․

1. 2-րդ պարբերությունում «արտադրանքի (աշխատանքի, ծառայության)» բառերը փոխարինել «ապրանքի» բառով․
2. 3-րդ պարբերությունը «անհատ ձեռնարկատեր» բառերից հետո լրացնել «, ֆիզիկական անձ.» բառերը․
3. 4-րդ պարբերությունից հանել «սպառողների համար պայմանագրով» բառերը, «անհատ ձեռնարկատեր» բառերից հետո լրացնել «, ֆիզիկական անձ.» բառերով․
4. 5-րդ պարբերությունից հանել «առուվաճառքի պայմանագրերով» բառերը, «անհատ ձեռնարկատեր» բառերից հետո լրացնել «, ֆիզիկական անձ.» բառերով․
5. 12-րդ պարբերությունից հետո լրացնել հետևյալ խմբագրությամբ նոր հասկացություններով.

*«**տնտեսավարող սուբյեկտ՝* ֆիզիկական անձ, իրավաբանական անձ, անհատ ձեռնարկատեր, այլ կազմակերպություն, դրա ներկայացուցչություն կամ մասնաճյուղ, անձանց խումբ կամ անձանց միություն.

*միջին սպառող՝* բավականաչափ տեղեկացված անձ, որը սոցիալական, մշակութային, լեզվական գործոնների հաշվառմամբ կամ սպառողների որոշակի խմբի պատկանելու պայմաններում համարվում է գիտակից։ Սպառողների որոշակի խումբը անհատականացվում է տարիքով, ֆիզիկական, մտավոր կամ այլ առանձնահատկություններով․

*ապրանք՝* քաղաքացիական իրավունքի օբյեկտ, այդ թվում` գույք, աշխատանք, ծառայություն (ներառյալ` ֆինանսական).

*սպառողի նկատմամբ տնտեսավարող սուբյեկտի առևտրային գործելակերպ*՝ տնտեսավարող սուբյեկտի ցանկացած գործողություն, անգործություն, վարքագիծ, առևտրային հաղորդակցություն, ներառյալ՝ գովազդը և ապրանքի իրացմանն ուղղված այլ միջոցառումները, որոնք անմիջականորեն կապված են ապրանքը սպառողին գովազդելու, վաճառելու, մատակարարելու, ծառայությունը մատուցելու կամ աշխատանքը կատարելու հետ․

*սպառողի տնտեսական վարքագծի վրա ազդեցություն՝* սպառողի նկատմամբ տնտեսավարող սուբյեկտի առևտրային գործելակերպի դրսևորում, որի շնորհիվ տնտեսավարող սուբյեկտը ուղղակիորեն կամ անուղղակիորեն ազդում է կամ կարող է ազդել սպառողի տեղեկացված որոշում կայացնելու գործընթացի վրա՝ դրանով իսկ սպառողին դրդելով կայացնելու ձեռքբերման այնպիսի որոշում, որն այլ պարագայում չէր կայացնի․

*վարքագծի կանոնագիրք՝* տնտեսավարող սուբյեկտի կամ տնտեսավարող սուբյեկտների խմբի կողմից սահմանված վարքագծի կանոնների ամբողջություն կամ համաձայնագիր, որին միացած տնտեսավարող սուբյեկտը պարտավորվում է պահպանել վարքագծի կանոնագրքով սահմանված կանոնները սպառողի նկատմամբ իր առևտրային գործելակերպի շրջանակներում.

*առևտրային հաղորդակցություն՝* հաղորդակցության ցանկացած ձև, որն ուղղված է տնտեսավարող սուբյեկտի տնտեսական կամ ձեռնարկատիրական գործունեության խթանմանը.

*գնման հրավեր՝* առևտրային հաղորդակցություն, որը կիրառվող առևտրային հաղորդակցության միջոցին համապատասխան եղանակով մատնանշում է տվյալ ապրանքի առանձնահատկություններն ու գինը՝ դրանով իսկ սպառողին գնում կատարելու հնարավորություն ընձեռելով․

*անհարկի ազդեցություն՝* տնտեսավարող սուբյեկտի կողմից սպառողի նկատմամբ ճնշման գործադրում, որը կարող է դրսևորվել նաև առանց ֆիզիկական ուժ գործադրելու կամ ֆիզիկական ուժ գործադրելու սպառնալիքի, այնպիսի եղանակով, որը սահմանափակում է սպառողի՝ հիմնավորված որոշում կայացնելու ունակությունը․

*ձեռքբերման վերաբերյալ որոշում՝* սպառողի ցանկացած որոշում, որը վերաբերում է ապրանքը ձեռք բերելուն կամ ապրանքի գնման, վճարման, պահպանման կամ տնօրինման պայմաններին կամ ապրանքի հետ կապված պայմանագրային իրավունքների իրացմանը, անկախ այն հանգամանքից՝ սպառողը ձեռք կբերի տվյալ ապրանքը, թե՝ ոչ։»։

**Հոդված 2.** Օրենքը լրացնել հետևյալ խմբագրությամբ նոր 4.1-րդ հոդվածով.

**«Հոդված 4.1. Սպառողի ազատ ընտրություն կատարելու իրավունքը**

Սպառողն իրավունք ունի ազատորեն ընտրելու ապրանք առանց որևէ ճնշման կամ սահմանափակման։»։

**Հոդված 3․** Օրենքի ամբողջ տեքստից հանել «(աշխատանքի, ծառայության)», «(աշխատանքի)» բառերը և դրանց հոլովաձևերը։

**Հոդված 4․** Օրենքը լրացնել հետևյալ խմբագրությամբ նորIII1 գլխով.

**«Գ Լ ՈՒ Խ III1**

***ԱՆԱՐԴԱՐ ԱՌԵՎՏՐԱՅԻՆ ԳՈՐԾԵԼԱԿԵՐՊ***

|  |  |
| --- | --- |
| **Հոդված 37.1.** | **Անարդար առևտրային գործելակերպի արգելք** |

* 1. Առևտրային գործելակերպը համարվում է անարդար, եթե այն հակասում է բարեխղճության` ազնվության, արդարության, ճշմարտության և (կամ) անաչառության սկզբունքներին և ունի կամ կարող է ունենալ ազդեցություն այն միջին սպառողի՝ ապրանքի նկատմամբ դրսևորած տնտեսական վարքագծի վրա, ում ուղղված է այդ գործելակերպը, կամ խմբի միջին սպառողի տնտեսական վարքագծի վրա, երբ առևտրային գործելակերպն ուղղված է սպառողների կոնկրետ խմբին։
	2. Առևտրային գործելակերպը, որն ունի կամ կարող է ունենալ ազդեցություն սպառողների այնպիսի խմբի վարքագծի վրա, որոնք իրենց մտավոր կամ ֆիզիկական խնդիրների, տարիքի կամ դյուրահավատության պատճառով հատկապես խոցելի են տվյալ գործելակերպի կամ ապրանքի նկատմամբ, ինչը տնտեսավարող սուբյեկտը կարող էր կանխատեսել, պետք է գնահատվի այդ խմբի միջին սպառողի տեսանկյունից:
	3. Անարդար առևտրային գործելակերպ են սույն օրենքի 37.2-37.3-րդ հոդվածներում նախատեսված դեպքերը, ինչպես նաև սույն հոդվածի 2-րդ մասի հատկանիշներին համապատասխանող այլ գործողությունը, անգործությունը կամ վարքագիծը։
	4. Սպառողի նկատմամբ տնտեսավարող սուբյեկտի անարդար առևտրային գործելակերպն արգելվում է։

**Հոդված 37.2. Մոլորեցնող գործողությունը և անգործությունը**

1. Գործողությունը համարվում է մոլորեցնող, եթե այն պարունակում է ցանկացած կեղծ, ոչ հավաստի, աղավաղված տեղեկատվություն կամ տեղեկատվությունը ներկայացվում է այն ձևով, որ թեև այն փաստացի ճիշտ է, սակայն կարող է թյուր տպավորություն ստեղծել՝ տնտեսավարող սուբյեկտի, նրա գործունեության կամ առաջարկած ապրանքների, դրանց գովազդմանը, տարածմանը կամ իրացմանը նպաստող միջոցառումների, ապրանքի աշխարհագրական ծագման կամ արտադրության կամ իրացման գործընթացի, որոշակի նպատակի համար դրանց պիտանիության, որակի, քանակի կամ այլ բնութագրերի, առաջարկման կամ մատուցման պայմանների կամ գնի կամ դրա հաշվարկման եղանակի կամ սպառողի իրավունքների վերաբերյալ, ինչը մոլորեցնում է կամ կարող է մոլորեցնել միջին սպառողին, և դրդում է կամ կարող է դրդել, որ սպառողը կայացնի ձեռքբերման այնպիսի որոշում, որն այլ պարագայում չէր կայացնի։

2. Անգործությունը համարվում է մոլորեցնող, եթե տնտեսավարող սուբյեկտը ոչ պարզ, ոչ հստակ, ոչ լիարժեք կամ անորոշ ձևով կամ ոչ ճիշտ ժամանակին տրամադրում կամ չի տրամադրում տնտեսավարող սուբյեկտի, նրա գործունեության կամ առաջարկած ապրանքների, դրանց գովազդմանը, տարածմանը կամ իրացմանը նպաստող միջոցառումների, ապրանքի աշխարհագրական ծագման կամ արտադրության կամ իրացման գործընթացի, որոշակի նպատակի համար դրանց պիտանիության, որակի, քանակի կամ այլ բնութագրերի, առաջարկման կամ մատուցման պայմանների կամ գնի կամ դրա հաշվարկման եղանակի կամ սպառողի իրավունքների վերաբերյալ համապատասխան տեղեկատվությունը, որը սպառողին անհրաժեշտ է ձեռքբերման որոշում կայացնելու համար, ինչը սպառողին դրդում է կամ կարող է դրդել կայացնել ձեռքբերման այնպիսի որոշում, որն այլ պարագայում չէր կայացնի:

3. Սույն հոդվածի 2-րդ մասում նախատեսված տեղեկատվությունից բացի՝ գնման հրավերի դեպքում տնտեսավարող սուբյեկտը պետք է նաև տրամադրի հետևյալ տեղեկատվությունը.

1) ապրանքի հիմնական բնութագրերը.

2) ապրանքի գինը՝ օրենսդրությամբ սահմանված կարգով, ինչպես նաև անհրաժեշտության դեպքում բոլոր հավելյալ բեռնափոխադրումների, առաքումների կամ փոստային ծառայությունների գինը, իսկ դրա անհնարինության դեպքում` վճարման ենթակա լինելու հանգամանքը.

3) վճարման, առաքման, բողոքների ներկայացման կարգն ու ուսումնասիրման քաղաքականությունը.

4) դադարեցման կամ չեղարկման իրավունք վերապահող գործարքների դեպքում այդպիսի իրավունքի առկայությունը։

4. Ցանկացած դեպքում մոլորեցնող առևտրային գործողություն է համարվում

1) տնտեսավարող սուբյեկտի կողմից հայտարարելը, որ հանդիսանում է վարքագծի կանոնագրքի ստորագրող կողմ, այն դեպքերում, երբ տնտեսավարող սուբյեկտը փաստացի չի հանդիսանում վարքագծի կանոնագրքի ստորագրող կողմ․

2) հավաստագրային կամ դրան համարժեք այլ նշան, համապատասխանության հայտարարագիր, համապատասխանության սերտիֆիկատ, օրենսդրությամբ սահմանված պահանջներին ապրանքի համապատասխանության վերաբերյալ ցանկացած այլ փաստաթուղթ ցուցադրելը՝ առանց դրա առկայության․

3) տնտեսավարող սուբյեկտի կողմից հայտարարելը, որ վարքագծի կանոնագիրքը հաստատվել է պետական մարմնի կողմից, այն դեպքերում, երբ վարքագծի կանոնագիրքը որևէ պետական մարմնի կողմից չի հաստատվել․

5) տնտեսավարող սուբյեկտի կողմից վարքագծի կանոնագրքով ստանձնած պարտավորությունների պահպանման խախտումը․

6) հայտարարելը, որ տնտեսավարող սուբյեկտի առևտրային գործելակերպը կամ ապրանքը հաստատվել կամ թույլատրվել է լիազորված պետական մարմնի կամ մասնավոր ընկերության կողմից, երբ իրականում այդպես չէ, կամ այդպիսի հայտարարություն անելը՝ չհամապատասխանելով հաստատման կամ թույլտվության համար անհրաժեշտ պայմաններին․

7) տնտեսավարող սուբյեկտի կողմից ապրանքը հստակ սահմանված գնով գնելու հրավերը, երբ վերջինս ուներ օբյեկտիվ հիմք ենթադրելու, որ չի կարողանա անձամբ կամ այլ մատակարարի միջոցով ապրանքի գովազդից բխող ողջամիտ ժամկետներում և ծավալներով մատակարարումներ իրականացնել․

8) տնտեսավարող սուբյեկտի կողմից ապրանքը հստակ սահմանված գնով գնելու հրավերը, այնուհետև՝ գովազդվող ապրանքը սպառողին ցուցադրելուց կամ դրա համար պատվերներ վերցնելուց, ողջամիտ ժամկետում առաքելուց հրաժարվելը կամ ապրանքի թերություններ ունեցող նմուշ ցույց տալը՝ մեկ այլ ապրանք գովազդելու մտադրությամբ․

9) անմիջապես ձեռքբերման որոշում կայացնելու և տեղեկացված ընտրություն կատարելու հնարավորությունից կամ բավարար ժամանակից սպառողին զրկելով՝ թյուր տպավորություն ստեղծելը, որ ապրանքը հասանելի է լինելու խիստ սահմանափակ ժամանակահատվածով.

10) հայտարարելը կամ այլ կերպ թյուր տպավորություն ստեղծելը, որ ապրանքը կարող է օրինական ճանապարհով վաճառվել, երբ իրականում այդպես չէ.

11) օրենքով սպառողներին տրված իրավունքները ներկայացնելը որպես տնտեսավարող սուբյեկտի առաջարկի առանձնահատուկ հատկանիշ․

12) լրատվության միջոցներում կամ տեղեկատվության տարածման այլ եղանակներով ապրանքը գովազդելու նպատակով խմբագրական բովանդակություն կիրառելը, երբ տնտեսավարող սուբյեկտը վճարել է գովազդի համար, սակայն այդ փաստը սպառողի համար հստակ նույնականացվող եղանակով (պատկերներով կամ ձայնային միջոցներով) չի հստակեցրել բովանդակության մեջ․

13) սպառողի կողմից ապրանքը չգնելու դեպքում իր կամ իր ընտանիքի անվտանգությանը սպառնացող ռիսկի, դրա բնույթի և չափի վերաբերյալ կեղծ հայտարարություն անելը․

14) հայտարարելը, թե տնտեսավարող սուբյեկտը պատրաստվում է դադարեցնել իր ձեռնարկատիրական գործունեությունը կամ տեղափոխվելու է այլ տարածք, երբ իրականում այդպես չէ․

15) հայտարարելը, որ ապրանքը կարող է նպաստել շահումով խաղերում հաղթելուն․

16) թյուր տպավորություն ստեղծելը կամ հայտարարություն տարածելը, որ դեղամիջոց չհամարվող ապրանքը կարող է օգնել հիվանդություններ, ֆունկցիոնալ խանգարումներ կամ զարգացման արատներ բուժելուն․

17) մարքեթինգային բուրգ ստեղծելը, իրագործելը կամ գովազդելը, որի դեպքում սպառողի մոտ տպավորություն է ստեղծվում, որ փոխհատուցում ստանալու հնարավորությունը առաջին հերթին պայմանավորված է մարքեթինգային բուրգում այլ սպառողների ներգրավմամբ, այլ ոչ թե ապրանքների իրացմամբ կամ սպառմամբ․

18) շուկայական պայմանների կամ ապրանքը գտնելու հնարավորության մասին էական ոչ ճշգրիտ տեղեկատվություն փոխանցելը՝ սպառողին շուկայական պայմաններից տարբերվող, անբարենպաստ պայմաններով ապրանքը ձեռք բերելուն դրդելու նպատակով.

19) հայտարարելը մրցութային կամ մրցանակային խրախուսման մասին՝ չշնորհելով նկարագրված մրցանակները կամ դրանց համարժեքը․

20) ապրանքը որպես «անհատույց», «անվճար», «առանց գումարի» կամ համանման ձևով ներկայացնելը, եթե սպառողը պարտավոր է կատարել այլ վճարներ՝ բացի ապրանքը ստանալու կամ դրա առաքման հետ կապված ծախսերից.

21) ապրանքի իրացման փաստաթղթերում հաշիվ-ապրանքագիր կամ համանման այլ փաստաթուղթ ներառելը, ինչը սպառողի մոտ տպավորություն է ստեղծում, որ արդեն պատվիրել է այն, երբ իրականում այդպես չէ.

22) հայտարարելը կամ թյուր տպավորություն ստեղծելը, որ տնտեսավարող սուբյեկտը չի գործում իր տնտեսական գործունեության նպատակներից ելնելով կամ կեղծ ձևով ինքն իրեն ներկայացնում է որպես սպառող:

**Հոդված 37.3․ Ագրեսիվ առևտրային գործելակերպը**

1. Առևտրային գործելակերպը համարվում է ագրեսիվ, եթե ոտնձգության, հարկադրանքի, այդ թվում՝ ֆիզիկական ուժի գործադրման կամ անհարկի ազդեցության միջոցով զգալիորեն թուլացնում է կամ կարող է թուլացնել միջին սպառողի՝ ազատ ընտրություն կատարելու իրավունքը, դրանով իսկ դրդում է կամ կարող է դրդել միջին սպառողին կայացնելու ձեռքբերման այնպիսի որոշում, որը վերջինս այլ պարագայում չէր կայացնի:
2. Տնտեսավարող սուբյեկտի կողմից սպառողի նկատմամբ առևտրային գործելակերպի շրջանակներում ոտնձգության, հարկադրանքի, այդ թվում՝ ֆիզիկական ուժի կամ անհարկի ազդեցության գործադրման հանգամանքը որոշելիս անհրաժեշտության դեպքում հաշվի են առնվում հետևյալ հանգամանքները․
3. դրա իրականացման ժամանակը, վայրը, բնույթը և (կամ) շարունակականությունը․
4. սպառնալից կամ վիրավորական բառապաշարի օգտագործումը կամ վարքագծի դրսևորումը․
5. տնտեսավարող սուբյեկտի կողմից դժբախտ պատահարի կամ այնպիսի հանգամանքի շահարկումը, որի մասին վերջինս տեղյակ է և որը կարող է ազդել սպառողի ձեռքբերման որոշում կայացնելու վրա.
6. տնտեսավարող սուբյեկտի կողմից սպառողի իրավունքների իրացման արտապայմանագրային արհեստական խոչընդոտների ստեղծումը, այն դեպքում, երբ սպառողը ցանկանում է օգտվել պայմանագրով նախատեսված, ներառյալ՝ պայմանագիրը դադարեցնելու կամ մեկ այլ ապրանքով փոխարինելու կամ մեկ այլ տնտեսավարող սուբյեկտից այն ձեռք բերելու իրավունքներից․
7. անօրինական գործողություն ձեռնարկելու սպառնալիքը:

3. Ցանկացած դեպքում ագրեսիվ առևտրային գործելակերպ է համարվում`

1. տնտեսավարող սուբյեկտի կողմից տպավորություն ստեղծելը, որ սպառողը չի կարող լքել վաճառքի իրականացման տարածքը, այդ թվում նաև՝  էլեկտրոնային հարթակը (ինտերնետային կայքը, էլեկտրոնային հավելվածը կամ համանման այլ միջոցները), մինչև պայմանագրի կնքումը.
2. սպառողի տուն անհատական այցելություններ կատարելը, հաշվի չառնելով դրա հետ կապված սպառողի անհամաձայնությունը, կամ հեռախոսով, էլեկտրոնային փոստով կամ հաղորդակցության այլ միջոցներով ապրանքի ձեռքբերմանն ուղղված շարունակական և անցանկալի առաջարկներ անելը, բացառությամբ այն դեպքերի, երբ դրանք պայմանավորված են պայմանագրային պարտավորությունների կատարման անհրաժեշտությամբ․
3. ապահովագրական հատուցում ստանալու ցանկություն ունեցող սպառողից պահանջել ներկայացնել փաստաթղթեր, որոնք ողջամտորեն էական չեն կարող համարվել պահանջի հիմնավորվածությունը որոշելու համար, կամ գործին առնչվող նամակագրությանը պարբերաբար չպատասխանելը՝ դրդելով սպառողին չիրացնել իր իրավունքները․
4. գովազդում երեխային ուղղված ուղղակի կոչը գովազդվող ապրանքի գնման կամ ծնողին կամ այլ չափահասին գնել համոզելու վերաբերյալ.
5. տնտեսավարող սուբյեկտի կողմից չպահանջված ապրանք մատակարարելը սպառողին, և դրա դիմաց անմիջապես կամ հետաձգված վճարում կամ դրա վերադարձ պահանջելը․
6. տնտեսավարող սուբյեկտի կողմից սպառողին հայտնելը, որ վերջինիս կողմից ապրանք ձեռք չբերելու պարագայում տնտեսավարող սուբյեկտի գործունեությունը կվտանգվի․
7. կեղծ տպավորություն ստեղծելը, որ սպառողն արդեն շահել է, շահելու է կամ կոնկրետ գործողություն կատարելիս կշահի մրցանակ կամ կստանա այլ համարժեք օգուտ, երբ իրականում մրցանակ կամ այլ համարժեք օգուտ առկա չէ կամ դրա ստացման համար պահանջվող գործողությունը ենթադրում է գումարի վճարում կամ այլ ծախսերի կատարում։»:

**Հոդված 5․** Օրենքը լրացնել հետևյալ խմբագրությամբ նոր 38.1-րդ հոդվածով.

**«Հոդված 38.1․ Անարդար առևտրային գործելակերպի դեմ սպառողների իրավունքների պաշտպանությունը**

Տնտեսավարող սուբյեկտի կողմից անարդար առևտրային գործելակերպի դրսևորման յուրաքանչյուր դեպքում սպառողն իրավունք ունի օգտվելու օրենքով նախատեսված պաշտպանության կառուցակարգերից։»։

**Հոդված 5.** Օրենքը լրացնել հետևյալ խմբագրությամբ նոր 38.2-րդ հոդվածով․

**«Հոդված 38.2․ Սպառողների շահերի պաշտպանության նկատմամբ վերահսկողություն իրականացնող պետական մարմինների լիազորությունները**

 Սպառողների շահերի պաշտպանության նկատմամբ վերահսկողությունն իրականացնում են լիազորված պետական մարմինները` օրենքներով և այլ իրավական ակտերով նախատեսված իրենց իրավասության սահմաններում:»։

**Հոդված 6․** Օրենքը լրացնել հետևյալ խմբագրությամբ նոր 39.1-րդ հոդվածով.

**«Հոդված 39․1․ Սպառողների շահերի պաշտպանության նկատմամբ վերահսկողություն իրականացնող պետական մարմինների կողմից պատասխանատվության միջոցների կիրառումը**

Սպառողների շահերի պաշտպանության նկատմամբ վերահսկողություն իրականացնող պետական լիազորված մարմինները օրենքներով նախատեսված դեպքերում իրավունք ունեն կիրառել պատասխանատվության միջոցներ իրենց իրավասության սահմաններում։»։

**Հոդված 7․ Եզրափակիչ մաս**

Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Առևտրի և ծառայությունների մասին» 2004 թվականի նոյեմբերի 24-ի ՀՕ‑134-Ն օրենքի (այսուհետ նաև՝ **Օրենք**) 2-րդ հոդվածի 1-ին մասը լրացնել հետևյալ խմբագրությամբ 31-րդ և 32‑րդ կետերով.

31) ***վաճառքի գին***՝ ապրանքի միավորի կամ ապրանքի որոշակի քանակի համար սահմանված վերջնական գին, ներառյալ ապրանքների համար կիրառվող հարկերը և այլ պարտադիր վճարները.

32) ***միավոր գին***՝ օրենքով սահմանված չափման միավորի (մեկ կգ, մեկ լիտր, մեկ մետր, մեկ մետր քառակուսի, մեկ մետր խորանարդ կամ գործարար շրջանառության սովորույթում կոնկրետ ապրանքի համար ընդունված չափման այլ միավոր) համար սահմանված վերջնական գին՝ ներառյալ ապրանքի համար կիրառվող հարկերը և այլ պարտադիր վճարները:»։

**Հոդված 2. Օ**րենքի 8-րդ հոդվածի 1-ին մասի «ա» կետի «և գնապիտակների առկայությունը» փոխարինել «առկայությունը, գների ներկայացման կանոնների պահպանումը» բառերով։

**Հոդված 3.**

1) Օրենքի 9-րդ հոդվածի 3-րդ և 4-րդ մասերը ուժը կորցրած ճանաչել։

2) Օրենքի 9-րդ հոդվածի 15-րդ մասի «գ» կետը ուժը կորցրած ճանաչել։

**Հոդված 4.** Օրենքը լրացնել հետևյալ խմբագրությամբ նոր 9․7-րդ հոդվածով.

**«Հոդված 9.7. Ապրանքի գնի ներկայացման կանոնները**

1․ Ապրանքը վաճառքի ցուցադրելիս պետք է ներկայացվի յուրաքանչյուր ապրանքի անվանումը, վաճառքի գինը և միավոր գինը:

2․ Սույն հոդվածի 1-ին մասի՝ միավոր գինը նշելու պահանջը չի տարածվում հետևյալ ապրանքների նկատմամբ.

1. ապրանք, որի վաճառքի գինը համընկնում է միավոր գնի հետ.
2. արտադրական փաթեթավորմամբ ապրանք, որի ծավալը չի գերազանցում 50 միլիլիտրը, կամ քաշը՝ 50 գրամը.
3. տարբեր ապրանքներից կազմված հավաքածու, եթե հավաքածուում ներառված յուրաքանչյուր ապրանքի արժեքային մասնաբաժինը չի գերազանցում հավաքածուի ընդհանուր գնի 90 տոկոսը։

3․ Սույն հոդվածի 1-ին մասի՝ վաճառքի գինը նշելու պահանջը չի տարածվում չկշռափաթեթավորված ապրանքների նկատմամբ։

4. Սույն հոդվածի 1-ին մասի պահանջները չեն տարածվում սպառողական ապրանքների, գյուղատնտեսական արտադրանքի և կենդանիների շուկաներում, տոնավաճառներում (վերնիսաժներում) և ցուցահանդես-վաճառքի կազմակերպման վայրերում (բացառությամբ նշված վայրերում գործող առևտրի օբյեկտների) վաճառվող կամ վաճառքի ցուցադրվող ապրանքների նկատմամբ:

5․ Եթե ապրանքի իրացումը տեղի է ունենում վերջինիս սպառողական նպատակային նշանակությունից դուրս հեղուկի հետ միասին, ապա ապրանքի միավոր գինը հաշվարկվում է ըստ ապրանքի հեղուկազրկված զուտ քաշի։

6. Եթե ապրանքի իրացումը ենթադրում է նաև լրացուցիչ այլ ծառայության (առաքման, սպասարկման և այլն) մատուցում, ապա առանձին ներկայացվում է նաև այդ ծառայության վճարը:

7․ Բացառությամբ ապրանքի իրացման հետ կապված լրացուցիչ ծառայության մատուցման դեպքերի՝ ծառայության մատուցման կամ աշխատանքի իրականացման փաթեթների դեպքում պետք է ներկայացվեն այդ փաթեթներում ներառված առանձին ծառայությունների կամ աշխատանքների գները, իսկ անհնարինության դեպքում՝ գների հաշվարկման տրամաբանությունը։

8․ Սույն հոդվածի կանոնները տարածվում են նաև էլեկտրոնային առևտրային հարթակում՝ ինտերնետային կայքում կամ էլեկտրոնային հավելվածում իրացվող ապրանքների, մատուցվող ծառայությունների և իրականացվող աշխատանքների վրա։»։

**Հոդված 5․** Օրենքի 15․1-րդ հոդվածի 2-րդ մասում «Ինտերնետային կայքում կամ էլեկտրոնային հավելվածում (էլեկտրոնային առևտրային հարթակում)» բառերը փոխարինել «Էլեկտրոնային առևտրային հարթակում» բառերով։

**Հոդված 6․** Օրենքի 15․4-րդ հոդվածը լրացնել հետևյալ խմբագրությամբ նոր 3․1‑րդ մասով.

«3․1․ Սույն գլխով սահմանված կարգավորումները չեն տարածվում 30 օրվանից պակաս պիտանիության ժամկետ ունեցող ապրանքների առնչությամբ իրականացված ակցիաների նկատմամբ։»։

**Հոդված 7․** Օրենքի 15․5-րդ հոդվածի 1-ին մասը «Զեղչը ակցիայի մեկնարկին նախորդող» բառերից հետո լրացնել «օրվանից հետ հաշված» բառերով, և նույն հոդվածի 1-ին մասում «միջին» բառը փոխարինել «նվազագույն» բառով։

**Հոդված 8․** Օրենքի 15․5-րդ հոդվածի 3-րդ մասը ուժը կորցրած ճանաչել։

**Հոդված 9․** Օրենքի 15․5-րդ հոդվածը լրացնել հետևյալ խմբագրությամբ նոր 2․1‑րդ, 2․2-րդ, 2․3‑րդ և 6․1-րդ մասերով.

«2․1․ Ապրանքի վաճառքի կամ ծառայության մատուցման նվազագույն գնի հաշվարկում չեն ներառվում վաճառողի կամ ծառայություն մատուցողի կողմից տրամադրված, ակցիային նախորդող օրվանից հետ հաշված մեկ ամսվա ընթացքում վաճառողի կամ ծառայություն մատուցողի կողմից ակցիայում ներառված ապրանքի վաճառքի կամ ծառայության մատուցման դեպքերի 10 %-ը չգերազանցող անհատական զեղչերը։

2․2․ Ապրանքի վաճառքի կամ ծառայության մատուցման գնի՝ մինչև մեկ ամիս ընդհատումներով աստիճանական իջեցման (պրոգրեսիվ զեղչ) դեպքում որպես նվազագույն գին նշվում է առաջին ակցիայի մեկնարկին նախորդող օրվանից հետ հաշված մեկ ամսվա ընթացքում ապրանքի վաճառքի կամ ծառայության մատուցման նվազագույն գինը։

2․3․ Պրոգրեսիվ զեղչի դեպքում յուրաքանչյուր հաջորդ զեղչ պետք է առնվազն 10 %‑ով ավելի լինի նախորդ զեղչից։

6․1․ Պրոգրեսիվ զեղչը կարող է տևել ոչ ավելի, քան մեկնարկի պահից 5 ամիս՝ ներառյալ ընդհատումները։»։

**Հոդված 10.** Օրենքի 15․5-րդ հոդվածի 4‑րդ մասը «զեղչի հրապարակման պահին նախորդող» բառերից հետո լրացնել «օրվանից հետ հաշված» բառերով, և նույն հոդվածի 4-րդ մասում «ծառայության մատուցման» բառերից հետո «միջին» բառը փոխարինել «նվազագույն» բառով, իսկ «սպառողին» բառից հետո նույն հոդվածի 4‑րդ մասը լրացնել հետևյալ խմբագրությամբ. «, իսկ պրոգրեսիվ զեղչի դեպքում՝ պրոգրեսիվ զեղչի շրջանակում իրականացված առաջին ակցիայի մեկնարկին նախորդող օրվանից հետ հաշված մեկ ամսվա ընթացքում ապրանքի վաճառքի կամ ծառայության մատուցման նվազագույն գնի, պրոգրեսիվ զեղչի շրջանակում իրականացվող ընթացիկ ակցիայի մեկնարկին նախորդող օրվանից հետ հաշված մեկ ամսվա ընթացքում ապրանքի վաճառքի կամ ծառայության մատուցման նվազագույն գնի և պրոգրեսիվ զեղչի կիրառմամբ առաջարկվող գնի միաժամանակյա տեսանելիությունը սպառողին»։

**Հոդված 11.** Օրենքի 15․5-րդ հոդվածի 7-րդ մասում «չի սահմանափակում» բառերը փոխարինել «ակցիա իրականացնողին չի ազատում» բառերով, նույն հոդվածի 7-րդ մասի «ակցիայի պայմանների» բառերը փոխարինել «զեղչից բացի ակցիայի այլ պայմանների» բառերով։

**Հոդված 12.** Օրենքի 4․4-րդ գլխի վերնագրից հանել «ԱՌԵՎՏՐԱՅԻՆ ՑԱՆՑԻ ԵՎ ՄԱՏԱԿԱՐԱՐՆԵՐԻ ՄԻՋԵՎ» բառերը։

**Հոդված 13.** Օրենքի 15․8-րդ հոդվածում ««Տնտեսական մրցակցության պաշտպանության մասին» օրենքի» բառերը և դրանց հոլովաձևերը փոխարինել ««Տնտեսական մրցակցության և սպառողների շահերի պաշտպանության մասին» օրենքի» բառերով և դրանց համապատասխան հոլովաձևերով։

**Հոդված 14.** Օրենքի 2-րդ հոդվածում « Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով։

**Հոդված 15.** Օրենքը լրացնել հետևյալ խմբագրությամբ նոր 15․14-րդ հոդվածով․

«**Հոդված 15․14․ Գյուղատնտեսական արտադրանքի համար վճարման պայմանները և կարգը**

1․ Գյուղատնտեսական արտադրանք ձեռք բերող տնտեսավարող սուբյեկտի կողմից հաշվարկային փաստաթղթերով կամ պայմանագրով նախատեսված վճարումները կատարվում են ոչ ուշ քան մատակարարի կողմից հաշվարկային փաստաթղթերի դուրսգրման, իսկ հաշվարկային փաստաթուղթ դուրս գրված չլինելու դեպքում՝ գյուղատնտեսական արտադրանքի մատակարարման պահից 30 օրացուցային օրվա ընթացքում։»։

**Հոդված 16.** Օրենքի 17-րդ հոդվածի 1-ին մասը «15-րդ մասի «գ» կետի,» բառերից հետո լրացնել «9․7-րդ հոդվածի» բառերով և նույն հոդվածի 1-ին մասից հանել «9-րդ հոդվածի 3‑րդ մասի,» բառերը։

**Հոդված 17․ Եզրափակիչ մաս և անցումային դրույթներ**

1. Սույն օրենքն ուժի մեջ է մտնում 2025 թվականի հունվարի 1-ից։

2. Սույն օրենքի ընդունման դրությամբ մինչև 115 միլիոն դրամ հասույթ ունեցած տնտեսավարող սուբյեկտների համար սույն օրենքի 3-րդ հոդվածի 1-ին մասը և 4-րդ հոդվածի՝ միավոր գինը նշելու վերաբերյալ պահանջը կիրառվում է 2026 թվականի հունվարի 1-ից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԳՈՎԱԶԴԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Գովազդի մասին» 1996 թվականի ապրիլի 30-ի ՀՕ-55 օրենքի 5-րդ հոդվածը լրացնել հետևյալ խմբագրությամբ 10-րդ մասով.

«10․ Գովազդում ապրանքի գնի վերաբերյալ տեղեկատվություն ներկայացնելու դեպքում պետք է պահպանվեն ապրանքի գնի ներկայացման՝ օրենսդրությամբ սահմանված կանոնները:»։

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՍՏՈՒԳՈՒՄՆԵՐԻ ԿԱԶՄԱԿԵՐՊՄԱՆ ԵՎ ԱՆՑԿԱՑՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետությունում ստուգումների կազմակերպման և անցկացման մասին» 2000 թվականի մայիսի 17-ի ՀՕ-60 օրենքի ամբողջ տեքստում «Մրցակցության պաշտպանության հանձնաժողով» բառերը և դրանց հոլովաձևերը համապատասխանաբար փոխարինել «Մրցակցության և սպառողների շահերի պաշտպանության հանձնաժողով» բառերով և դրանց համապատասխան հոլովաձևերով:

**Հոդված 2.** «Հայաստանի Հանրապետությունում ստուգումների կազմակերպման և անցկացման մասին» 2000 թվականի մայիսի 17-ի ՀՕ-60 օրենքի 4-րդ հոդվածի 3․1-րդ մասի 4-րդ կետում «տնտեսական մրցակցության պաշտպանության օրենսդրության» բառերը փոխարինել «տնտեսական մրցակցության և սպառողների շահերի պաշտպանության օրենսդրության» բառերով։

**Հոդված 3.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի ամբողջ տեքստում «Մրցակցության պաշտպանության հանձնաժողով» բառերը և դրանց հոլովաձևերը համապատասխանաբար փոխարինել «Մրցակցության և սպառողների շահերի պաշտպանության հանձնաժողով» բառերով և դրանց համապատասխան հոլովաձևերով:

**Հոդված 2.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի ամբողջ տեքստում ««Տնտեսական մրցակցության պաշտպանության մասին» օրենք» բառերը և դրանց հոլովաձևերը համապատասխանաբար փոխարինել ««Տնտեսական մրցակցության և սպառողների շահերի պաշտպանության մասին» օրենք» բառերով և դրանց համապատասխան հոլովաձևերով:

**Հոդված 3․** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի 158-րդ հոդվածի 20-րդ և 26-րդ մասերի գործողությունը դադարեցնել։

**Հոդված 4.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՕՊԵՐԱՏԻՎ-ՀԵՏԱԽՈՒԶԱԿԱՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Օպերատիվ-հետախուզական գործունեության մասին» 2007 թվականի հոկտեմբերի 22-ի ՀՕ-223-Ն օրենքի ամբողջ տեքստում «Մրցակցության պաշտպանության հանձնաժողով» բառերը և դրանց հոլովաձևերը համապատասխանաբար փոխարինել «Մրցակցության և սպառողների շահերի պաշտպանության հանձնաժողով» բառերով և դրանց համապատասխան հոլովաձևերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԿԵՆՏՐՈՆԱԿԱՆ ԲԱՆԿԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Կենտրոնական բանկի մասին» 1996 թվականի հունիսի 30-ի ՀՕ-69 օրենքի ամբողջ տեքստում «Հայաստանի Հանրապետության տնտեսական մրցակցության պաշտպանության պետական հանձնաժողով» բառերը և դրանց հոլովաձևերը համապատասխանաբար փոխարինել «Մրցակցության և սպառողների շահերի պաշտպանության հանձնաժողով» բառերով և դրանց համապատասխան հոլովաձևերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ԳՐԱՆՑՄԱՆ, ԻՐԱՎԱԲԱՆԱԿԱՆ ԱՆՁԱՆՑ ԱՌԱՆՁՆԱՑՎԱԾ ՍՏՈՐԱԲԱԺԱՆՈՒՄՆԵՐԻ, ՀԻՄՆԱՐԿՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՊԵՏԱԿԱՆ ՀԱՇՎԱՌՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» 2001 թվականի ապրիլի 3-ի ՀՕ-169 օրենքի 3-րդ հոդվածի 1-ին մասի 22-րդ կետում «Հայաստանի Հանրապետության տնտեսական մրցակցության պաշտպանության պետական հանձնաժողովը» բառերը փոխարինել «Մրցակցության և սպառողների շահերի պաշտպանության հանձնաժողովը» բառերով:

**Հոդված 2.** «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» 2001 թվականի ապրիլի 3-ի ՀՕ-169 օրենքի ամբողջ տեքստում ««Տնտեսական մրցակցության պաշտպանության մասին» Հայաստանի Հանրապետության օրենք» բառերը և դրանց հոլովաձևերը համապատասխանաբար փոխարինել ««Տնտեսական մրցակցության և սպառողների շահերի պաշտպանության մասին» օրենք» բառերով և դրանց համապատասխան հոլովաձևերով:

**Հոդված 3.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԴԱՏԱԿԱՆ ԱԿՏԵՐԻ ՀԱՐԿԱԴԻՐ ԿԱՏԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի ամբողջ տեքստում «Մրցակցության պաշտպանության հանձնաժողով» բառերը և դրանց հոլովաձևերը համապատասխանաբար փոխարինել «Մրցակցության և սպառողների շահերի պաշտպանության հանձնաժողով» բառերով և դրանց համապատասխան հոլովաձևերով:

**Հոդված 2.** «Դատական ակտերի հարկադիր կատարման մասին» 1998 թվականի մայիսի 5-ի ՀՕ-221 օրենքի ամբողջ տեքստում ««Տնտեսական մրցակցության պաշտպանության մասին» օրենք» բառերը և դրանց հոլովաձևերը համապատասխանաբար փոխարինել ««Տնտեսական մրցակցության և սպառողների շահերի պաշտպանության մասին» օրենք» բառերով և դրանց համապատասխան հոլովաձևերով:

**Հոդված 3.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի մայիսի 5-ի քաղաքացիական օրենսգրքի 975-րդ հոդվածի 1-ին մասի 4-րդ կետի 2-րդ պարբերությունում «Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով, ինչպես նաև «տնտեսական մրցակցության պաշտպանության մասին օրենսդրությանը» բառերը փոխարինել «տնտեսական մրցակցության և սպառողների շահերի պաշտպանության մասին օրենսդրությանը» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԷԼԵԿՏՐՈՆԱՅԻՆ ՀԱՂՈՐԴԱԿՑՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Էլեկտրոնային հաղորդակցության մասին» Հայաստանի Հանրապետության 2005 թվականի հուլիսի 8-ի ՀՕ-176-Ն օրենքի 23-րդ հոդվածի 1‑ին մասում և 24-րդ հոդվածի 2-րդ մասում «Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով:

**Հոդված 2.** «Էլեկտրոնային հաղորդակցության մասին» Հայաստանի Հանրապետության 2005 թվականի հուլիսի 8-ի ՀՕ-176-Ն օրենքի ամբողջ տեքստում ««Տնտեսական մրցակցության պաշտպանության մասին» օրենք» բառերը և դրանց հոլովաձևերը համապատասխանաբար փոխարինել ««Տնտեսական մրցակցության և սպառողների շահերի պաշտպանության մասին» օրենք» բառերով և դրանց համապատասխան հոլովաձևերով:

**Հոդված 3.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՍՆԱՆԿՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Սնանկության մասին» 2006 թվականի դեկտեմբերի 25-ի ՀՕ-51-Ն օրենքի 13-րդ հոդվածի 3-րդ մասի «թ» կետում և 19-րդ հոդվածի 1-ին մասի «գ» կետում «Մրցակցության պաշտպանության» բառերը փոխարինել «Մրցակցության և սպառողների շահերի պաշտպանության» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԱՐԺԵԹՂԹԵՐԻ ՇՈՒԿԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Արժեթղթերի շուկայի մասին» 2007 թվականի հոկտեմբերի 11-ի ՀՕ-195-Ն օրենքի 98-րդ հոդվածի 2-րդ մասի 6-րդ կետում «Մրցակցության պաշտպանության հանձնաժողովին» բառերը փոխարինել «Մրցակցության և սպառողների շահերի պաշտպանության հանձնաժողովին» բառերով:

**Հոդված 2.**«Արժեթղթերի շուկայի մասին» 2007 թվականի հոկտեմբերի 11-ի ՀՕ-195-Ն օրենքի 2-րդ հոդվածում ««Տնտեսական մրցակցության պաշտպանության մասին» Հայաստանի Հանրապետության օրենքով» բառերը փոխարինել ««Տնտեսական մրցակցության և սպառողների շահերի պաշտպանության մասին» օրենքով» բառերով։

**Հոդված 3.**Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի հուլիսի 1-ի քրեական դատավարության օրենսգրքի 86-րդ հոդվածի 2-րդ մասի 7-րդ կետում «Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2018 թվականի փետրվարի 9-ի քաղաքացիական դատավարության օրենսգրքի 43-րդ հոդվածի 2-րդ մասի 6-րդ կետում «Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2013 թվականի դեկտեմբերի 5-ի վարչական դատավարության օրենսգրքի 33-րդ հոդվածի 2-րդ մասի 5-րդ կետում «Մրցակցության պաշտպանության հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՌԱԶՄԱՐԴՅՈւՆԱԲԵՐԱԿԱՆ ՀԱՄԱԼԻՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ռազմարդյունաբերական համալիրի մասին» 2015 թվականի մարտի 25-ի ՀՕ-16-Ն օրենքի 20-րդ հոդվածի 1-ին մասում «տնտեսական մրցակցության պաշտպանության մասին Հայաստանի Հանրապետության օրենսդրությամբ» բառերը փոխարինել «տնտեսական մրցակցության և սպառողների շահերի պաշտպանության մասին Հայաստանի Հանրապետության օրենսդրությամբ» բառերով։

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԳՆՈՒՄՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Գնումների մասին» 2016 թվականի դեկտեմբերի 16-ի ՀՕ-21-Ն օրենքի 38-րդ հոդվածի 2-րդ մասում «տնտեսական մրցակցության պաշտպանության օրենսդրության» բառերը փոխարինել «տնտեսական մրցակցության և սպառողների շահերի պաշտպանության օրենսդրության» բառերով։

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2016 թվականի հոկտեմբերի 4-ի հարկային օրենսգրքի 351-րդ հոդվածի 5-րդ մասի 3-րդ կետի «ե․» ենթակետում «տնտեսական մրցակցության պաշտպանության պետական հանձնաժողովի» բառերը փոխարինել «Մրցակցության և սպառողների շահերի պաշտպանության հանձնաժողովի» բառերով:

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԱՊԱՀՈՎԱԳՐՈՒԹՅԱՆ ԵՎ ԱՊԱՀՈՎԱԳՐԱԿԱՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ապահովագրության և ապահովագրական գործունեության մասին» 2007 թվականի ապրիլի 9-ի ՀՕ-177-Ն օրենքի 3-րդ հոդվածի 1-ին մասի 18-րդ կետում ««Տնտեսական մրցակցության պաշտպանության մասին» Հայաստանի Հանրապետության օրենքի» բառերը փոխարինել ««Տնտեսական մրցակցության և սպառողների շահերի պաշտպանության մասին» օրենքով» բառերով։

**Հոդված 2.** Սույն օրենքն ուժի մեջ է մտնում 2025 թվականի հունվարի 1-ից։